**POROČILO O POTEKU UČNE URE**

RAZRED: 7. a

DATUM: 4.10.2016

PREDMET: Domovinska in državljanska kultura ter etika

VSEBINSKI SKLOP: Posameznik, skupnosti, država

UČNA ENOTA: Življenje v skupnosti

 Učno uro na temo Posameznik, skupnosti, država smo pričeli s Fit igro Vlakec, ki je učence tako fizično kot psihično razbremenila ter jih pripravila na nadaljnji pouk. Nato smo si ogledali dva posnetka na temo življenja v skupnosti in se o posnetkih pogovorili. Učenci so podajali svoje komentarje in pri pogovoru vestno sodelovali.

 Nadalje smo s skupnimi močmi ter ob pomoči interaktivne tehnologije oblikovali miselni vzorec o družbenih skupinah, nato pa delo popestrili z nadgradnjo Fit igre Vlakec, kjer so učenci po razredu v kolonah iskali skrite pojme in jih razvrščali po tabli in sicer na tiste, ki družbene skupine povezujejo ter tiste, ki jih razdvajajo. Učenci so opravljenem delu z veseljem poročali.

Vse skupaj smo nato še s vprašanji na Power pointu obnovili in uro skozi pogovor tudi evalvirali. Po pričevanjih učencev menim, da jim je bila zaradi razgibanosti dela všeč in da so od nje veliko odnesli. Dosegli pa smo tudi vse zastavljene operativne učne cilje ter z vzgojnimi elementi verjetno tudi vzpodbudili marsikateri razmislek o dotični problematiki.

Nika Ogorevc